สวัสดีค่ะ คุณ อยากทราบว่า ประจำเดือนมาประมาณ อาทิตย์หนึ่ง ก็หยุดไป พอผ่านไปอีกอาทิตย์หนึ่ง ประจำเดือนก็มาอีก อยากทราบว่ามันไม่ปกติใช่ไหมคะ เพราะก่อนหน้านี้เคยฉีดยาคุม แบบ 3 เดือน แต่ก็เลิกฉีดแล้วประมาณ 7 เดือน ประจำเดือนก็มาบ้าง บางเดือนก็ไม่มา บางเดือนก็มา 2 ครั้ง ต้องทำยังไงคะ ถึงจะกลับมาเป็นปกติ
สวัสดีค่ะ metawee,หากหยุดฉีดยาคุมกำเนิดไปแล้ว 7 เดือน ก็ไม่น่ามีผลต่อการมาของประจำเดือนอีก ดังนั้น การที่ประจำเดือนมาไม่ปกติ บางครั้งมา 2 ครั้งใน 1 เดือน บางครั้งหายไปนานเกินเดือน อาจเกิดจากสาเหตุ เช่น1. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย2. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น3. มีโรคในระบบอื่นๆ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย4. ผลจากการใช้ยาฮอร์โมนอื่นๆ เช่น ยาสตรี สมุนไพร อาหารเสริมต่างๆ เป็นต้น5. มีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้6. การผลิตฮอร์โมนของรังไข่ผิดปกตินอกจากนี้ อาจเกิดจากมีการตั้งครรภ์อยู่ แล้วมีภาวะแทรกซ้อนเกิดขึ้นก็ได้ ดังนั้น ในเบื้องต้น ควรลองตรวจหาการตั้งครรภ์ดูก่อน หากตรวจไม่พบ และยังคงมีประจำเดือนมาผิดปกติ ก็ควรไปพบแพทย์เพื่อตรวจหาสาเหตุค่ะ